CELEX: 32006D0665
Language: mt
Date: 2006-10-03 00:00:00
Title: Deċiżjoni tal-Kummissjoni tat- 3 ta’ Ottubru 2006 li tawtorizza temporanjament lil Spanja sabiex tapprova t-tqegħid fis-suq ta’ l-ispeċi Pinus radiata u li tiżra’ n-nebbiet prodott minn din iż-żerriegħa impurtata minn New Zealand li ma tissodisfax ir-rekwiżiti tad-Direttiva tal-Kunsill 199/105/KE fir-rigward ta’ l-identifikazzjoni u t-tikkettar (innotifikata taħt dokument numru C(2006) 4320)

5.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               213
            
         DEĊIŻJONI TAL-KUMMISSJONI
   tat-3 ta’ Ottubru 2006
   li tawtorizza temporanjament lil Spanja sabiex tapprova t-tqegħid fis-suq ta’ l-ispeċi Pinus radiata u li tiżra’ n-nebbiet prodott minn din iż-żerriegħa impurtata minn New Zealand li ma tissodisfax ir-rekwiżiti tad-Direttiva tal-Kunsill 199/105/KE fir-rigward ta’ l-identifikazzjoni u t-tikkettar
   (innotifikata taħt dokument numru C(2006) 4320)
   (It-test Spanjol biss huwa awtentiku)
   (2006/665/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 1999/105/KE tat-22 ta' Diċembru 1999 dwar it-tqegħid fis-suq ta' materjal forestali riproduttiv (1), u partikolarment l-Artikolu (1) tiegħu,
   Wara li kkunsidrat it-talba magħmula minn Spanja,
   Billi:
   
               (1)
            
            
               Fi Spanja il-produzzjoni taż-żerriegħa u n-nebbiet prodott miż-żerriegħa ta’ l-ispeċi tal-Pinus radiata li tissodisfa r-rekwiżiti tal-materjal riproduttiv, kif previst fid-Direttiva 1991/105/KE, attwalment mhijiex biżżejjed sabiex tilħaq id-domanda ta’ l-utenti aħħarija. Il-materjal riproduttiv meħtieġ ma jistgħux ifornuh Stati Membri oħra.
            
         
               (2)
            
            
               New Zealand huwa f’qagħda li jforni ammont biżżejjed ta’ materjal riproduttiv ta’ l-ispeċi kkonċernata intiża għall-produzzjoni ta’ tħawwil. Minkejja dan, din iż-żerriegħa ma tikkonformax mad-Direttiva 1999/105/KE f'dak li għandu x'jaqsam ma' l-identifikazzjoni u t-tikkettar.
            
         
               (3)
            
            
               Sabiex tkopri l-iskarsezza, Spanja għandha tkun awtorizzata, għal perjodu ta’ żmien limitat, sabiex tapprova t-tqegħid fis-suq taż-żerriegħa u n-nebbiet prodott miż-żerriegħa ta’ l-ispeċi Pinus radiata li tissodisfa rekwiżiti anqas iebsa f’dak li għandu x’jaqsam ma’ identifikazzjoni u tikettar.
            
         
               (4)
            
            
               Żerriegħa u nebbiet ta’ dan it-tip għandhom jiġu kkumerċjalizzati b’dokument li fih ċerti dettalji f’dak li għandu x’jaqsam ma’ l-identifikazzjoni tagħhom.
            
         
               (5)
            
            
               Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar iż-Żrieragħ u l-Materjal ta' Propagazzjoni għall-Agrikoltura, l-Ortikoltura u l-Forestrija,
            
         ADOTTAT DIN ID-DEĊIŻJONI
   Artikolu 1
   1.   Sal-31 ta’ Diċembru 2006, Spanja hija awtorizzata li tapprova t-tqegħid fis-suq skond ir-rekwiżiti stipulati fl-Anness, 400 kg ta’ żerriegħa tal-Pinus radiata, bi provenenza minn New Zealand, li hija maħsuba għall-produzzjoni tan-nebbiet u li ma tissodisfax fir-rigward ta’ identifikazzjoni u tikkettar ir-rekwiżiti previsti fl-Artikoli 13 u 14 tad-Direttiva 1999/105/KE.
   2.   Sal-31 ta’ Diċembru 2011, Spanja hija awtorizzata li tapprova t-tqegħid fis-suq skond ir-rekwiżiti stipulati fl-Anness, nebbiet li kien prodott minn żerriegħa, kif imsemmi fil-paragrafu 1, u li ma jissodisfax fir-rigward ta’ identifikazzjoni u tikkettar, ir-rekwiżiti previsti fl-Artikoli 13 u 14 tad-Direttiva 1999/105/KE.
   Artikolu 2
   Din id-Deċiżjoni hija indirizzata lir-Renju ta’ Spanja.
   
      Magħmul fi Brussell, nhar it-3 ta’ Ottubru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 11, 15.1.2000, p. 17.
   
      ANNESS
      Identifikazzjoni u tikkettar ta' żerriegħa u nebbiet
      
               
                  1.
               
               
                  Tagħrif rekwiżit għal għanijiet ta' identifikazzjoni:
                  
                              (a)
                           
                           
                              kodiċi ta' identifikazzjoni għall-materjal bażiku, jekk disponibbli;
                           
                        
                              (b)
                           
                           
                              isem botaniku;
                           
                        
                              (ċ)
                           
                           
                              kategorija;
                           
                        
                              (d)
                           
                           
                              għan;
                           
                        
                              (e)
                           
                           
                              tip ta' materjal bażiku;
                           
                        
                              (f)
                           
                           
                              jekk humiex modifikati ġenetikament;
                           
                        
                              (g)
                           
                           
                              reġjuni minn fejn ġejja ż-żerriegħa jew kodiċi ta' identità;
                           
                        
                              (h)
                           
                           
                              oriġini jekk xieraq, jekk l-oriġini tal-materjal hijiex awtoktona jew indiġena, mhux awtoktona jew mhux indiġena, jew mhux magħrufa;
                           
                        
                              (i)
                           
                           
                              il-post minn fejn ġejja jew iż-żona ġeografika definita skond il-latitudni u l-lonġitudni;
                           
                        
                              (j)
                           
                           
                              l-altitudni jew il-medda altitudinali;
                           
                        
                              (k)
                           
                           
                              is-sena tal-maturazzjoni.
                           
                        
            
               
                  2.
               
               
                  Tagħrif li għandu jiġi inkluż fuq it-tiketta jew fid-dokument tal-fornitur:
                  
                              (a)
                           
                           
                              it-tagħrif taħt punt 1 flimkien ma';
                           
                        
                              (b)
                           
                           
                              isem il-fornitur;
                           
                        
                              (ċ)
                           
                           
                              il-kwantità fornuta;
                           
                        
                              (d)
                           
                           
                              dikjarazzjoni li ż-żerriegħa u n-nebbiet prodott minn din iż-żerriegħa jissodisfaw rekwiżiti anqas iebsa minn dawk previsti fl-Artikoli 13 u 14 tad-Direttiva 1999/105/KE.